Галина Соловей

Соловей (Селезнева) Галина Николаевна (30.10.1919, Бор, вилояти Нижний Новгород) — ҳунарпешаи театр, Ҳунарпешаи хизматнишондодаи ҶШС Тоҷикистон (1979).

 Зиндагинома 
Соли 1941 Омӯзишгоҳи театрии вилояти Горкийро ба итмом расонда, дар театрҳои шаҳрҳои Саратов, Петрозаводск, Гродно ва Ҷумҳурии мухтори Кабардину Балқар фаъолият доштааст. Аз соли 1963 актрисаи Театри ҷумҳуриявии драма ва мазҳакаи русии ш. Чкаловск буд, давоми беш аз ду даҳсола дар саҳнаи он образҳои зиёд офарида, таваҷҷуҳи бинандагонро ҷалб намудааст. Беш аз чил спектакл, аз қабили «Баъди омадани корвон», «Бахти ноором», «Шуои Стелла», «Роҳҳои мушкил», «Зани дурӯғгӯи ман», «Жодле», «Истгоҳи охирин», «Писари калонӣ», «Охирин», «Беша», «Бедорӣ» бо иштирокаш рӯи саҳна омадаанд. Маҳораташ хоса дар иҷрои нақшҳои драмавӣ бештар ҳувайдо мегардид.

 Адабиёт 
 Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский